**Referat fra styregruppemøde Udviklingscenter for Demensområdet.**

**Mandag d. 20. maj 2019 kl. 14.00 – 15.45**

**Deltagere:** Michael Bjørn, Allan Christiansen, Inger Stenstrøm Rasmussen, Judith Poulsen, René Lorenz, Kirsten Vie Madsen, Marianne Legaard Møller, Erik Knudsen og Gunna Funder Hansen.

Afbud: Paul Erik Weidemann og Kitt Lysén Pedersen

Referent: Kim Koldby

**Dagsorden:**

1. **Velkomst** ved styregruppeformand Michael Bjørn

Herunder velkomst til Allan Christiansen Souschef Sundhed og omsorg, Faaborg-Midtfyn Kommune og Gunna Funder Hansen direktør, SOSU-Fyn

1. **Referat fra sidste møde:** Godkendt.
2. **Meddelelser fra formanden**
3. **Aktivitet indenfor ”Demensvenlige lokalsamfund”** ved Michael Bjørn.

Med afsæt i Alzheimerforeningens tilsagn om deltagelse i projektet beslutter styregruppen at forsætte processen. Styregruppen orienterer kort om egen organisations position og indsatser:

Langeland: Er optaget af demensvenligt lokalsamfund. Det drøftes på byrådsmøde i juni.

Svendborg er meget optaget af demensvenlighed i bl.a. samspil med Ældrerådet.

Ærø: Har formuleret pejlemærker ift ældrevenlig ø med særligt fokus på demens.

Nordfyn: Har demensstrategi og demensvenligt byråd. Aktuelt fokus på samarbejde med civilsamfundet.

Odense: Har demensstrategi med bl.a. fokus på demensvenlig by.

Faaborg-Midtfyn: Reviderer demensstrategi og er klar til at indgå i prøvehandlinger ift demensvenlighed.

Assens har også demensstrategi og stærkt fokus på lokalsamfund og ildsjæle.

I den efterfølgende drøftelse udkrystalliseres en række generelle perspektiver:

* Sammenhængskraft i by-fortætning vs lokalsamfund
* Inddragelse af ildsjæle: hvordan og hvornår?
* Hvor hurtigt slippes ildsjælene vs. hvornår er vi tilgængelige

Der er enighed om at projektet skal udgøre en ramme som muliggør og understøtter mangfoldighed/diversitet koblet til lokale strukturer, kulturer mv. Og samtidig en vis grad af systematik i udvikling, beskrivelser og evalueringer som grundlag for erfaringsopsamling, modeludvikling og opskalering.

**Aftale:** Sekretariatet gennemfører individuelle drøftelser med de kommunale parter og OK-Fonden om deres lokale indsats: Arena, interessenter, omdrejningspunkter mv mhp at udarbejde beskrivelser af 9 indsatser og udvikle ramme som favner dette. Drøftelserne tilstræbes gennemført inden 1. september. Efterfølgende udarbejdes beskrivelse af fælles ramme samt inddragelse af Alzheimerforeningen i sonderinger om ekstern finansiering.

1. **Delevaluering af Udviklingscenter for Demens og drøftelse af proces omkring beslutning om udviklingscentrets fremtid efter 31. august 2020.**

Punktet blev indledt med vedlagte oversigt over UfD aktiviteter.

Efterfølgende drøftelse om Udviklingscentrets leverancer ift de ønskede resultater samt om behov for justeringer. Omdrejningspunkter af denne drøftelse:

* De aftalte aktiviteter er sat i værk men der er endnu ikke resultater for borgere og pårørende.
* De udviklede kompetenceløft, formidlingsindsatser og journal clubs styrker medarbejderne men der er behov for kontinuerlig indsats for at styrke omsætning og implementering.
* Udviklingscentret har vist agilitet i forhold til hurtig udvikling af aktiviteter som også indbefatter uddannelsesinstitutionerne.
* Et særligt opmærksomhedspunkt er udviklingscentrets manglende synlighed: udviklingscentret har ikke løftet ambitionen om at sætte demensvenligt Fyn på landkortet. Centrets aktiviteter er ikke tilstrækkeligt synlige i de deltagende organisationer og generelt blandt befolkningen.

Der opfordres til styrket indsats for at øge udviklingscentrets synlighed over for borgere og politikere. Formidlingsindsatsen skal fokuseres på det særlige udviklingscentret gør og hvilke resultater dette samarbejde skaber. Det kan være gennem årlige afrapporteringer på udvalgte aktiviteter/projekter, synliggørelse af indsatser med grunduddannelser og kompetenceløft for medarbejdere, klummer i lokalavisen mv. Formidlingsindsatsen involverer også lokale medier, TV2 og DR Fyn.

**Aftale:** Sekretariat tager opfordringen til efterretning. Der tilrettelægges øget aktivitet på området.

1. **Rådgivnings- og aktivitetscentre på Fyn**

Punktet fremlægges ved projektleder Karin Ottosen. Præsentation vedlagt referatet.

Demenscenter Sydfyn, Kallerupvej og Det mobile rådgivnings- og aktivitetscenter har etableret et samarbejde med det formål at styrke og skabe synergi af deres indsatser. De har alle fokus på omdrejningspunkterne aktivt medborgerskab, samskabelse mellem kommune og foreningsliv, borgerinddragelse og medlemsskaber samt aktivt liv i fællesskaber. Samarbejdet indbefatter videndeling, erfaringsudveksling, orientering og parternes aktiviteter og udvikling af fælles aktiviteter. Parterne oplever de hver især og i fællesskab skaber værdi men oplever også at de grundet forskellige organisatoriske ophæng kan fremstå som konkurrerende.

Styregruppen kvitterer for det gode arbejde i rådgivnings- og aktivitetscentrene og opfordrer til fortsat at søge gevinster ved samarbejde.

1. **Status på handleplansaktivitet inden for personrettede indsatser**

Grundet tidsnød blev punktet ikke fremlagt.

Referatet er vedlagt orientering om status på aktiviteten.

1. **Status på handleplansaktivitet indenfor teknologistøtte til mennesker med demens**

Grundet tidsnød blev punktet ikke fremlagt.

Referatet er vedlagt orientering om status på aktiviteten.

1. **Møde med følgegruppe for borgere og pårørende**

Styregruppen kvitterer for følgegruppens bidrag til udviklingscentret. Det gennemførte møde havde fokus på pårørendes behov og samarbejdet mellem kommune og frivillige. Følgegruppemødet gav forståelse for en række problematikker og har dermed bidraget til at styrke udviklingscentrets viden om dette område og dermed til kvalificering af bl.a. indsatsen i EU-projektet Embracing Dementia.

1. **Politisk følgegruppe**

Styregruppen og politisk følgegruppe mødtes umiddelbart efter dette møde. Hovedtema for politisk følgegruppe er ”Demensvenlige lokalsamfund”.

1. **Evt**

Jerry Vinther orienterede om nyt forløb af InnoRun d. 11. og 12. november 2019. Kommende tema har overskriften: Mere tid til omsorg – mindre tid ved PC. Aktiviteten udvikles i samarbejde med bl.a. EG Team Online. Der planlægges med ca. 180 deltagere. På baggrund af erfaringer fra forløbet i 2018 planlægges med tydeligere rammesætning og ressourceallokering til at følge op på særligt perspektivrige ideer. Mere om dette senere.

Kort orientering om projekt ”Gruppeliv – gruppebaserede indsatser i arbejdet med mennesker med demens”. Projektet søger partnere som vil indgå i udvikling af metoder og kompetencer ift gruppebaseret rehabilitering for mennesker med demens. Orientering om projektet sendes i separat mail.

I samarbejde med Marguerittens Venner inviterer udviklingscentret til temadag om personcentreret omsorg i praksis. Baggrund er ” National klinisk retningslinje for forebyggelse og behandling af adfærdsmæssige og psykiske symptomer hos personer med demens” (SST 2019). Information om temadag mv sendes i separat mail.

Nyt udbud af diplommodulet Sundhedsfremme og forebyggelse til mennesker med demens. Orientering sendes i separat mail.

1. **Dagsordens punkter for kommende møde**

Faste punkter samt drøftelse om udviklingscentrets fortsættelse efter samarbejdsaftalens udløb i august 2020.

1. **Dato for næste styregruppemøde: Mandag d. 18. november 2019 kl. 14.00 – 15.45 og efterfølgende møde med politisk følgegruppe kl 16.00 – 17.30**